Okresná prokuratúra Bratislava II 
Kvetná 13, 820 05 Bratislava 25 	

Sp. zn. : 4 Pv 145/13/1102	Bratislava II, 6.9.2013
EEČ : 2-9-171-2013

U Z N E S E N I E

Trestná vec:	obvinený XXXXX 
Prečin:	Krádež podľa § 212 odsek 1, odsek 3 písmeno b Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátorka Okresnej prokuratúry Bratislava II
Podľa § 214 odsek 1 Trestného poriadku postupujem vec trestného stíhania obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
Odboru všeobecnej vnútornej správy, Obvodný úrad v Bratislave, Staromestská 6, 814 40 Bratislava

ktorého sa dopistil na tom skutkovom základe, že dňa 19.02.2013 v čase od 09,00 h. do 16,30 h. v XXXXX na XXXXX z bytu na XXXXX poschodí na prízemí obytného domu, bez použitia násilia odcudzil plazmový televízny prijímač značky PANASONIC Viera typ TX-P37X20E, čiernej farby, čím poškodenej XXXXX, nar. XXXXX, bytom XXXXX, XXXXX spôsobil škodu vo výške 224,10,-EUR

 

na prejednanie priestupku Odboru všeobecnej vnútornej správy, Obvodného úradu v Bratislave, Staromestská ul. č. 6, 814 40 Bratislava, pretože výsledky skráteného vyšetrovania preukazujú, že nejde o trestný čin, ale ide o skutok, ktorý by mohol byť priestupkom.

Odôvodnenie:
Uznesením povereného príslušníka OR PZ v Bratislave II, Obvodné oddelenie Podunajské Biskupice zo dňa 19.02.2013 bolo pod ČVS: ORP-467/PB-B2-2013 podľa § 199 ods. 1 Trestného poriadku začaté  trestné stíhanie a uznesením podľa § 206 ods. 1 Trestného poriadku zo dňa 25.02.2013 bolo vznesené obvinenie XXXXX pre úmyselný prečin krádeže podľa § 212 ods.1 Trestného zákona, na tom skutkovom základe ako je uvedené vo výroku toho uznesenia.

	V priebehu skráteného vyšetrovania bol uznesením povereného príslušníka podľa § 142 ods.1 Tr. poriadku zo dňa 01.08.2013 pribratý do konania znalec z odboru elektrotechnika, odvetvie elektronika, XXXXX, XXXXX za účelom vyčíslenia hodnoty odcudzenej veci ku dňu spáchania skutku. 
	
Zo záverov znaleckého posudku č. 057/2013 vyplýva, že všeobecná hodnota farebného plazmového televízneho prijímača značky PANASONIC, model TX-P37X20E bola ku dňu 19.02.2013 stanovená na sumu 224,10,-EUR.
	
V tejto súvislosti je potrebné uviesť, že trestného činu krádeže v zmysle § 212 ods.1 Tr. zákona sa dopustí ten, kto si prisvojí cudziu vec tým, že sa jej zmocní a pôsobí tak malú škodu. 
	V zmysle § 125 Trestného zákona sa malou škodu rozumie škoda prevyšujúca sumu 266,-EUR.
	Z vyššie uvedených skutočností je zrejmé, že výška škody spôsobenej odcudzením televízora nedosahuje výšku malej škody a teda konaním XXXXX nedošlo k naplneniu objektívnej stránky trestného činu krádeže. 
	
Podľa § 214 ods.1 Tr. poriadku prokurátor alebo policajt postúpi vec inému orgánu, ak výsledky vyšetrovania alebo skráteného vyšetrovania preukazujú, že nejde o trestný čin, ale ide o skutok, ktorý by mohol byť priestupkom alebo iným správnym deliktom alebo by mohol byť prejednaný v disciplinárnom konaní. 

Na základe vyššie uvedeného je zrejmé, že skutok, pre ktorý je XXXXX stíhaný a ktorý je predmetom tohto trestného konania napĺňa znaky priestupku proti majetku podľa § 50 ods.1 zákona č. 372/1990 Zb. o priestupkoch v platnom znení, z ktorého dôvodu som rozhodla tak,  ako je uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Jana Mičková
prokurátorka